Държавен вестник, бр. 54, 2021 г., стр. 73

БРОЙ  54	
Д Ъ Р Ж А В Е Н  В Е С Т Н И К 	
СТР.  73  
Инвестиционната политика на пенсионния фонд, измененията в основните цели и ограниче­
ния на инвестиционната дейност, както и значението на показателите за постигнатата доходност 
и равнището на инвестиционния риск са достъпни в офисите на дружеството и на неговата 
страница в интернет (www….. (посочва се линк към страницата).
Допълнителна информация за доходността и стандартното отклонение на всички пенсионни 
фондове можете да намерите на сайта на КФН www.fsc.bg.
До 10-о число на месеца, следващ всяко календарно тримесечие, ПОД публикува на своята 
страница в интернет информация за обема и структурата на инвестициите по видове активи и 
емитенти на финансови инструменти за управлявания от него ДПФПС.
11. Такси и удръжки
При управлението на фонда ПОД .... (наименование на ПОД) събира следните такси и удръжки
Наименование на таксата/удръжката
Размер на таксата/удръжката
(посочват се изчерпателно всички такси и удръжки съгласно правилника на фонда)
12. Гаранции
Следва да имате предвид, че при осигуряването във фонд за доброволно пенсионно осигу­
ряване по професионални схеми на осигурените лица не се гарантира положителна доходност 
и запазване на пълния размер на внесените средства.
Вие можете да получите допълнителна информация за дейността на ПОД 
– на тел. ... (тел. за контакти на ПОД);
– www..... (интернет страница на ПОД);
– от неговите осигурителни посредници и служители;
– от Комисията за финансов надзор (www.fsc.bg). 
Вие можете да се запознаете с документите с основна информация за осигурените лица на остана­
лите пенсионноосигурителни дружества на техните интернет страници.
В случай че считате, че Вашите права са нарушени, Вие можете да отнесете въпроса по Ваш избор до:
– ................................................. (наименование на ПОД)
– секторната помирителна комисия или медиатор към Комисията за защита на потребителите (за 
да сезирате секторната помирителна комисия, е необходимо да сте се обърнали по същия въпрос 
първо към пенсионноосигурителното дружество)
– Комисията за финансов надзор
– съда
Моля, прочетете внимателно правилника на фонда, инвестиционната поли­
тика и Вашия осигурителен договор, техните разпоредби имат предимство 
пред този документ!
Този документ е изготвен 
на ............... г.
“
§ 21. В приложение № 5 към чл. 7, ал. 2 и чл. 17, ал. 3 се правят следните изменения:
1. Точка 1 от Указанията за попълване и подаване на искането се изменя така:
„1. Искането се подава на хартиен носител с нотариална заверка на подписа, съответно 
като електронен документ, подписан с квалифициран електронен подпис на осигуреното лице, 
в офис на дружеството, в което е подадено заявлението за промяна на участие/прехвърляне, 
чрез осигурителен посредник на това дружество, по пощата с писмо с обратна разписка или 
чрез дружеството, управляващо фонда, в който лицето е осигурено.“
2. Точка 3 от Указанията за попълване и подаване на искането се изменя така:
„3. При подаване на искането чрез служител или осигурителен посредник на дружеството 
лицето, което го приема, попълва определените за него данни и незабавно дава на осигуреното 
лице входящ номер.“
Преходни и заключителни разпоредби
§ 22. В Наредба № 33 от 19.09.2006 г. за индивидуалните заявления за участие във фонд за 
допълнително задължително пенсионно осигуряване и за възобновяване на осигуряването в 
универсален пенсионен фонд (обн., ДВ, бр. 83 от 2006 г.; изм., бр. 57 от 2012 г.; изм. и доп., бр. 64 
от 2012 г., бр. 67 от 2014 г., бр. 62 от 2016 г., бр. 10 от 2018 г.; изм., бр. 94 от 2018 г. и бр. 41 от 
2019 г.) се правят следните изменения:
1. Приложение № 3 към чл. 4, ал. 1 се изменя така: